# בקבוק תבערה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בקבוק תבערה, המכונה גם בקבוק מולוטוב הוא נשק תבערה פשוט המורכב מבקבוק זכוכית הממולא בנוזל דליק, על פי רוב דלק או אלכוהול (בדרך כלל מתנול או אתנול), וסמרטוט התחוב בפיית הבקבוק. הנשק מופעל על ידי הצתת הסמרטוט וזריקת הבקבוק על המטרה. הבקבוק מתנפץ עם הפגיעה, והנוזל הבוער נשפך על המטרה.

לפעמים, אם הם בנמצא, חומרים מתלקחים-מעצמם (כגון זרחן לבן) יכולים לשמש אף הם כדי להבטיח את התפוצצות הבקבוק כשהוא פוגע בפני המטרה. זפת, שמן דקלים או חומרי עיבוי אחרים מוספים אף הם להרכב לעתים קרובות כדי לגרום לנוזל הבוער להידבק למטרה במקום לנזול. לפעמים חומצה מוספת לתערובת כדי להגדיל את פוטנציאל הנזק של הנוזל ואת סיכוייו לחדור משטחים חסיני-אש. בקבוקי תבערה הם קלים להכנה ונפוצים בשימושם של לוחמי גרילה ומתפרעים אלימים.

למרות הפשטות, קשה לחובבן להכין בקבוק תבערה יעיל. הכשלון העיקרי הוא מילוי-יתר של הבקבוק. בקבוק מלא לא מתלקח במהירות כשהוא נשבר בעת הפגיעה (אולם הוא יכול לבעור לאורך יותר זמן). כדי שיתפוצץ מהר בעת הפגיעה, הנוזל צריך למלא רק חצי עד שני שלישים מהבקבוק. קשיים אחרים קשורים להרכבה שגויה של הסמרטוט, לסכנה מטיפול לא נכון לאחר הצתת הסמרטוט, ולשימוש בבקבוקים שאינם מתאימים, כגון בקבוקים בעלי צוואר קצר ופיה רחבה, שבירים מדי או חזקים מדי.

בקבוקי תבערה נקראים גם "בקבוקי מולוטוב", על שם ויאצ'סלב מולוטוב, שהיה שר החוץ ומזכיר המלחמה של ברית המועצות במלחמת העולם השנייה. חיילי צבא פינלנד השתמשו בבקבוקי תבערה בהצלחה נגד טנקים של הצבא האדום בשני העימותים בין פינלנד לברית המועצות, והם שטבעו את המונח. בקבוקי תבערה אף יוצרו בייצור סדרתי על ידי הצבא הפיני, בצירוף גפרורים להצתתם. פצצות דלק שימשו כבר במלחמת האזרחים בספרד, ולפעמים הושלכו באמצעות קלע.

כלי נשק אלה נפוצו בשימוש על ידי כל הצדדים במלחמת העולם השנייה. הם היו יעילים מאוד כנגד טנקים קלים, ופגעו קשות במורל של האויב. להלן תיאור מכלי ראשון של תוצאות השימוש בהם, שנכתב במהלך מרד גטו ורשה ב-1943:

    הבקבוקים שכוונו היטב פוגעים בטנק. הלהבות מתפשטות במהירות. נפץ ההתפוצצות נשמע. המכונה עומדת בלי לזוז. הצוות נשרף בחיים. שני הטנקים האחרים פונים אחורה ונסוגים. הגרמנים שתפסו מחסה מאחוריהם נסוגים בבהלה. אנו נפטרים מהם עם כמה יריות מכוונות היטב ורימונים.
      - עדות ראיה שנמסרה ל-Żydowska Organizacja Bojowa (הארגון היהודי הלוחם), 19 באפריל 1943.

מיתוס מקובל ונפוץ הוא שבמהלך מלחמת העצמאות, חברי קיבוץ דגניה הישראלים הצליחו לעצור טנק סורי באמצעות בקבוקי תבערה. בדיקה שנערכה ב 1991 קבעה שהטנק הושבת עקב פגיעה של רקטת נ"ט שנורתה ממטול פיא"ט. בקרב לוחמי המחתרות השתרש הביטוי ההיתולי "בקבוק מולוטוב זה בקבוק מלא טוב".

כיום, טנקים ונגמ"שים מודרנים ממוגנים בפני בקבוקי תבערה.

מקור: http://he.wikipedia.org../../../%D7%91/%D7%A7/%D7%91/%D7%91%D7%A7%D7%91%D7%95%D7%A7_%D7%AA%D7%91%D7%A2%D7%A8%D7%94.html

קטגוריות: אמצעי לחימה | נשק במלחמת העולם השנייה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Česky
- Dansk
- Deutsch
- Ελληνικά
- Esperanto
- Español
- Suomi
- Français
- Bahasa Indonesia
- Italiano
- 日本語
- Nederlands
- Norsk (nynorsk)
- Norsk (bokmål)
- Polski
- Português
- Русский
- Simple English
- Slovenščina
- Српски / Srpski
- Svenska
- 中文